OpenLLM-France/wikimedia huggingface dataset:
# Josep Maldonado i Gili

Josep Maldonado i Gili (Coma-ruga, 5 de novembre de 1952) és un polític català, exdiputat al Parlament de Catalunya, al Congrés dels Diputats i exsenador.

## Biografia

Ha treballat com a administrador de finques i ha estat regidor de l'Ajuntament del Vendrell per CiU entre el 1979 i el 1987 i diputat provincial en la Diputació de Tarragona el mateix període on formà part de diverses comissions, entre elles la de Cultura i Esports, president la de Sanitat i Serveis Socials, essent a la vegada, portaveu del grup de CiU. Va ser membre fundador i 1r President de l'Associació de Veïns de Coma-ruga.
Des de l'any 1984 va ser delegat territorial del Govern de la Generalitat de Catalunya a Tarragona. Com a delegat del Govern va assistir a diversos països de l'estranger: Bree (Bèlgica), Volpago (Itàlia), Bingen (alemanya), Bardejou (Eslovàquia) i Sabaudia (Itàlia).
Va ser diputat al Parlament de Catalunya des del desembre de 1995 fins al febrer de 1997. L'any 2000, va ser elegit diputat al Congrés de Madrid encapçalant les llistes de CiU per la demarcació de Tarragona, sent membre de les comissions de Cooperació Internacional pel desenvolupament, agricultura, afers exteriors i portaveu de la Comissió de Defensa, també ha sigut membre de l'Assemblea Parlamentària de l'OTAN. És, a més, exdirectiu de la Fundació d'exjugadors del FC Barcelona i exsecretari General de l'Esport (març 2002 – gener 2004). Fou elegit diputat per Tarragona a les eleccions generals espanyoles de 2000 i 2004. Durant la IX legislatura va ser senador per designació autonòmica per CiU.
Els mesos d'agost ha organitzat a Coma-ruga un torneig de futbol platja que anomenà en honor del seu amic Eduard Manchón i Molina, ex-jugador del Barça de les Cinc Copes ja traspassat. El Diari de Tarragona va publicar l'any 2011 que Maldonado tenia un patrimoni de 20 pisos, 25 pàrkings, 10 locals i més de dos milions en accions.

## Referències

* ↑ Fitxa del Congrés dels Diputats
* ↑ Mundo Deportivo, Muere Manchón, integrante del legendario Barça de les Cinc Copes Arxivat 2010-10-03 a Wayback Machine.
* ↑ «Maldonado, el político más rico de TGN con 20 pisos y 25 párkings» (en castellà). Diari de Tarragona, 09-09-2011. [Consulta: 13 setembre 2011].
# Línia evolutiva de Clamperl

Aquesta línia evolutiva de Pokémon inclou Clamperl, Huntail i Gorebyss.

## Clamperl

Clamperl és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona a Huntail o Gorebyss.

## Huntail

Huntail és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona de Clamperl.

## Gorebyss

Gorebyss és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua. Evoluciona de Clamperl.

## Referències

* 1 2 3 4 «Clamperl» (en anglès). pokemon-index, 2010. [Consulta: 27 maig 2012].
* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Clamperl a Bulbapedia (anglès)
* Huntail a Bulbapedia (anglès)
* Gorebyss a Bulbapedia (anglès)
Espècies de Pokémon :
# Regulus regulus teneriffae

Regulus regulus teneriffae o Regulus teneriffae, és un reietó, és a dir, un moixonet de la família dels regúlids (Regulidae), endèmic de les illes Canàries.

## Morfologia

Molt semblant a la subespècie tipus R.r.regulus, present al Pirineu, però amb la banda negra del capell més ampla, una mica més fosc per sota i el bec més llarg.

## Taxonomia

Tradicionalment s'ha considerat la població canària del reietó, una subespècie, però arran alguns estudis de finals del segle XX apareix com una espècie de ple dret en classificacions com la de Sibley & Monroe, 1990. Estudis posteriors demostren que la població canària d'aquest gènere pertany en realitat a dues taxons diferents, anomenant teneriffae a la població de Tenerife i la Gomera i ellenthalerae a la de la Palma i el Hierro.

## Hàbitat i distribució

Habita principalment la laurisilva però també els boscos de pi canari i de Monterrey a les illes de Tenerife i la Gomera.

## Referències

* ↑ The Sibley/Monroe World List of Bird Names Rev. 13/02/2013 (anglès)
* ↑ Päckert, Martin; Dietzen, Christian; Martens, Jochen; Wink, Michael & Kvist, Laura: Radiation of Atlantic goldcrests Regulus regulus spp.: evidence of a new taxon from the Canary Islands. Journal of Avian Biology 37(4): 364-380.
* ↑ Fitxa del reietó a l'Enciclopedia de las Aves de SEO/Birdlife Arxivat 2013-11-11 a Wayback Machine. Rev. 14/02/2013 (castellà)
# Apol·loni Moló

Apol·loni Moló (en grec antic: Άπολλώνιος Μόλων, llatí: Apollonius Molon) va ser un orador i rètor de l'antiga Grècia natural d'Alabanda (Àsia Menor) que es va establir a Rodes, però sembla que també va ensenyar retòrica a Roma per un temps, perquè Ciceró el menciona com un gran orador davant dels tribunals de justícia i un gran mestre, i afirma que l'any 88 aC en va rebre lliçons a Roma.
L'any 81 aC, quan Sul·la era dictador, Apol·loni va tornar a Roma com a ambaixador de l'Illa de Rodes, moment en què Ciceró va tornar a beneficiar-se de les seves lliçons. Quatre anys després, quan Ciceró va tornar d'Àsia, va romandre un temps a Rodes i va tenir l'oportunitat d'admirar l'eloqüència d'Apol·loni davant dels tribunals i les seves qualitats com a mestre.
També es diu que era un gran escriptor, però no ha arribat cap obra seva. Sembla que els seus llibres tractaven de temes retòrics i també sobre poemes homèrics. També, en alguna de les seves obres, va parlar contra els jueus. Juli Cèsar va ser també un dels seus deixebles.

## Referències

* ↑ [https://quod.lib.umich.edu/m/moa/acl3129.0001.001/253?rgn=pages;view=image;q1=MolonSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 238. ]
# Ennetmoos

Ennetmoos és un municipi del cantó de Nidwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Clytocerus tetracorniculatus

Clytocerus tetracorniculatus és una espècie d'insecte dípter pertanyent a la família dels psicòdids que es troba a Europa: Finlàndia i Alemanya.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Olli Autio i Jukka Salmela, 2010. The semi-aquatic fly fauna (Diptera) of wetlands of the Åland Islands. Memoranda Soc. Fauna Flora Fennica 86:43–53.
* ↑ Craneflies of Finland Arxivat 2016-07-30 a Wayback Machine. (anglès)
* ↑ Rote Liste gefährdeter Tiere Deutschlands (BINOT et al. 1998) (alemany)
* ↑ Wagner, R., 1978. Neue europaische Psychodiden (Diptera: Psychodidae). Senckenbergiana Biologica 58(3-4): 157-170.
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* ION (anglès)
# Dracònids

Els dracònids, també coneguts de manera no oficial com a Giacobínids, són una pluja de meteors que té el seu origen en el cometa 21P/Giacobini-Zinner. Reben el nom per la constel·lació del Dragó, on tenen el seu radiant. La pluja de meteors té lloc anualment els primers dies d'octubre, amb un pic de màxima intensitat entre el 8 i el 10 d'octubre. Els dracònids són observables durant les primeres hores del vespre, en zones amb el cel fosc i sense núvols o boira. Els meteors són observables des de qualsevol punt de l'hemisferi nord, al voltant de l'equador terrestre i fins a la latitud -10ºS.

## Causes

Els dracònids són causats per la col·lisió de la Terra amb material deixat pel cometa periòdic 21P/Giacobini-Zinner (per aquest motiu també s'anomenen Giacobínids). El cometa té una orbita de 6,5 anys que l'acosta periòdicament a prop de Júpiter. El cometa orbita el Sol un cop cada 6,5 anys tot deixant rastres de pols; quan la Terra col·lideix amb aquests rastres, es dona la pluja.

## Dracònids al llarg de la història

Els anys 1933 i 1946, els dracònids van tenir taxes horàries zenitals (THZ) de milers de meteors per hora, esdevenint una de les pluges de meteors més impressionants del segle XX; l'any 1933 van arribar a comptar-se 345 meteors per minut (THZ = 10.000). Quan la Terra es desplaça a través d'una part més densa del flux de meteors, es donen pics d'activitat (solen ser rars); per exemple: l'any 2011 va haver-hi un pic d'activitat i durant el 2012 un radar va detectar fins a 1000 meteors per hora.

## Vegeu també

* Llista de pluges de meteors

## Referències

* ↑ «The Draconid Meteor Shower» (en anglès). Solar System Exploration Research Virtual Institute.
* ↑ «Account of the 1933 Draconids meteor storm» (en anglès). International Meteor Organization (IMO), 08-10-2011. [Consulta: 23 setembre 2018].
* ↑ «Draconids show outburst (again!)» (en anglès). Geert's research, 08-10-2012.
# Makrúixina

Makrúixina (en rus: Макрушина) és un poble de l'óblast de Lípetsk, a Rússia, que el 2013 tenia 33 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
* ↑ http://rgada.info/opisi/1354-opis_487-1/0006.jpg
* ↑ Часовня на могиле мужа Arxivat 2013-09-21 a Wayback Machine. // Gorod48
# Jérôme Baugnies

Jérôme Baugnies (Soignies, 1 d'abril de 1987) és un ciclista belga, professional des del 2006. Actualment corre a l'equip Wanty-Groupe Gobert.

## Palmarès

* 2009
** 1r al Gran Premi d'Affligem
** Vencedor d'una etapa al Tríptic de les Ardenes
* 2013
** Campió de Bèlgica sense contracte en ruta
** 1r a la Kattekoers
** 1r al Tríptic de les Ardenes i vencedor d'una etapa
** 1r al Gran Premi d'Affligem
** Vencedor d'una etapa als Dos dies de Gaverstreek
** Vencedor de 2 etapes a la Volta al Brabant flamenc
* 2014
** Vencedor d'una etapa a la Tropicale Amissa Bongo
** Vencedor d'una etapa al Tour dels Fiords
* 2015
** 1r a la Druivenkoers Overijse
* 2016
** 1r a l'Internationale Wielertrofee Jong Maar Moedig
** 1r a la Druivenkoers Overijse
** Vencedor d'una etapa al Roine-Alps Isera Tour
* 2017
** 1r a la Druivenkoers Overijse
* 2018
** 1r a l'Internationale Wielertrofee Jong Maar Moedig
** 1r al Gran Premi de la vila de Zottegem

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Línia evolutiva de Doduo

Aquesta línia evolutiva de Pokémon inclou Doduo i Dodrio.

## Doduo

Doduo és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i volador i evoluciona a Dodrio.

## Dodrio

Dodrio és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus normal i volador i evoluciona de Doduo.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Doduo a Bulbapedia (anglès)
* Dodrio a Bulbapedia (anglès)
Espècies de Pokémon :
# Renovació Social

Renovació Social va ésser el nom d'un grup probolxevic actiu a Figueres a la tardor del 1921. En foren membres Salvador Dalí, Martí Vilanova, Rafael Ramis i Jaume Miravitlles. Edità un manifest i un butlletí del mateix nom (primer número el 26 de desembre del 1921). Fou rebutjada la seva inscripció com a partit polític.

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX. Enciclopèdia Catalana, S.A. Barcelona, març del 2000. ISBN 84-412-0466-7, plana 309.
# Apol·loni Ofis

Apol·loni Ofis (en llatí Apollonius Ophis, en grec antic Άπολλώνιος ὁ Ὄφις), nascut a Ofis, (Regió del Pont) va ser un metge grec que va dir que Erotià va haver de fer un glossari de paraules difícils d'Hipòcrates usades per Baqueu de Tanagra. Va viure per tant al segle ii aC o segle i aC. Alguns diuen que era el mateix que Apol·loni de Pèrgam o també que Apol·loni Zer.

## Referències

* ↑ [https://quod.lib.umich.edu/m/moa/acl3129.0001.001/261?rgn=full+text;view=image;q1=APOLLONIUS+OPHISSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 246. ]
# Clytocerus palliolatus

Clytocerus palliolatus és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ Eaton, 1904. Ent. mon. Mag., 40, 59. Vol. 1, pàg. 773. «Enllaç».
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
# Makrónisos

Makrónisos (grec: Μακρόνησος) és una illa grega deshabitada que fa part del grup de les Cíclades. És situada entre el cap Súnion, a l'Àtica, i l'illa de Kea, a la qual pertany administrativament. Té una superfície d'uns 20 km², amb uns 13 km de llarg i uns 2,5 d'ample.
A l'antiguitat, l'illa rebia el nom d'Hèlena o Hèlene (grec antic: Ἑλένη, Helénē), i el mite la identificava amb el lloc on Paris i Hèlena s'uniren per primera vegada (en canvi, la tradició principal diu que això succeí a Crànae, a la costa de Lacònia). Segons el Periple de Pseudo-Escílax (segle iv aC), a l'illa hi havia una polis independent, però no hi ha altres indicis d'aquesta ciutat. Estèfan de Bizanci (segle vi dC) l'anomena Macris (Μακρίς, Makrís), precedent del nom actual, que fa referència a la seva llargada.

## Referències

* ↑ Quartero, Francesc J. Col·lut. El rapte d'Hèlena. Fundació Bernat Metge, 1992, p. 34. ISBN 978-84-7225-521-0.
* ↑ Torres Esbarranch, Juan José. Estrabón. Geografía. Libros VIII-X (en castellà). RBA Libros, 2016-08-05. ISBN 978-84-249-3308-1.
* ↑ Llovera, Josep Maria. Versions de l'obra completa d'Horaci i de quinze rapsòdies de la Iliada d'Homer. Acadèmia Catòlica, 1975. ISBN 978-84-400-9237-3.
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 740.
# Jérémy Roy

Jérémy Roy (Tours, 22 de juny de 1983) és un ciclista francès, que fou professional del 2003 al 2018. Sempre ha corregut a les files de l'equip FDJ.
En el seu palmarès destaca una victòria d'etapa a la París-Niça de 2009 i el Premi de la Combativtat del Tour de França de 2011.

## Palmarès

* 2002
** 1r a la cursa de ciclo-cross de Contres (amb Sandy Casar)
** 1r a la cursa de ciclo-cross de Tours-Ile Aucard (amb Sandy Casar)
* 2004
** 1r a la cursa de ciclo-cross de Notre-Dame-d'Oë
* 2009
** Vencedor d'una etapa a la París Niça
* 2010
** 1r a la Tro Bro Leon
* 2011
** 1r al Gran Premi d'Obertura La Marseillaise
** Vencedor del Premi de la Combativitat del Tour de França
* 2012
** Vencedor d'una etapa del Tour del Llemosí

### Resultats al Tour de França

* 2008. 121è de la classificació general
* 2009. 48è de la classificació general
* 2010. 143è de la classificació general
* 2011. 86è de la classificació general. Vencedor del Premi de la Combativitat
* 2012. 66è de la classificació general
* 2013. 126è de la classificació general
* 2014. 57è de la classificació general
* 2015. 105è de la classificació general
* 2016. 96è de la classificació general

### Resultats a la Volta a Espanya

* 2005. 81è de la classificació general
* 2006. 122è de la classificació general
* 2007. 104è de la classificació general

### Resultats al Giro d'Itàlia

* 2008. 82è de la classificació general
* 2017. 73è de la classificació general
* 2018. 109è de la classificació general

## Enllaços externs

* Fitxa de Jérémy Roy a sitiodeciclismo.net
* Web oficial (francès)
# Louis Meijer

Johan Hendrik Louis Meijer (Amsterdam, 9 de març de 1809-Utrecht, 31 de març de 1866) fou un pintor romàntic holandès conegut per les seves marines.
Estudià amb George Pieter Westenberg i Jan Willem Pieneman, i fou mestre de Matthijs Maris; visqué a Deventer, París i La Haia.

## Referències

* ↑ pp. 61–62.

## Enllaços externs

* Louis Meijer, ARTNET
# Quercus phillyreoides

Quercus phillyreoides és una espècie de roure perennifoli que pertany a la família de les fagàcies i està dins de la secció Cerris del gènere Quercus.

## Distribució

Quercus phillyreoides creix al sud del Japó, centre de la Xina i Corea, entre els 300 al 1200 m. Es va introduir a Europa cap al 1861 per R. Oldham.

## Descripció

Quercus phillyreoides és un arbust o petit arbre que creix en general entre 1 a 3 m alçada, i que a vegades pot arribar a 8 m. Té troncs múltiples. L'escorça és grisa, superficialment amb fissures. Les branquetes són primes, d'un color gris bru pubescents, glabrescents. Les fulles fan 3-6 per 1,5-2,5 cm, de fulla perenne, coriàcies, gruixudes, àpex agut, base subcordada, marge lleugerament dentat en apical 1/2 (8-12 parells de dents), de color verd fosc per sobre, convexes, més pàl·lides i brillants, per sota llises en ambdós costats, 8-10 parells de venes i pecíol pelut, 3-5 mm de llarg. Les flors surten entre març i abril, inflorescències amb pistils entre 1 a 4 cm. Les glans fan entre 1,2 a 2,2 cm de llarg i entre 1,3 a 1,4 cm de diàmetre, àpexs tomentosos cap a mucronats. La cúpula està tancada 1/3 a 1/2 i fa 1 cm de diàmetre. Les glans són còniques, amb escales curtes, pàl·lides, adpresos i maduren al cap d'1 any.

## Hàbitat

Quercus phillyreoides li agrada créixer en hàbitats que siguin resistents i admet tota mena de sòls, especialment sòls calcaris i rocosos.

## Sinonímia

* Q. ilex var. phillyreoides
* Q. lichuanensis
* Q. phillyreoides var. wrightii
* Q. wrightii
# Archie Stark

Archie Stark (Glasgow, 21 de desembre de 1897 - Kearny, 27 de maig de 1985) fou un futbolista estatunidenc, d'origen escocès, de la dècada de 1920.
Disputà dos partits amb la selecció dels Estats Units en els que marcà cinc gols.
Va jugar a diversos clubs de la National Association Football League i l'American Soccer League. Destacà la temporada 1924-25 en la que marcà 67 gols en 44 partits.

## Referències

* ↑ «Archived copy». Arxivat de l'original el 17 gener 2010. [Consulta: 17 gener 2010].
* ↑ «Hall of Famers». Arxivat de l'original el 2016-09-30.
* ↑ «U.S. International Results at RSSSF». Arxivat de l'original el 2010-01-13. [Consulta: 1r abril 2019].
* ↑ «Archie Stark».
* ↑ Holroyd, Steve. «The Year in American Soccer – 1925». American Soccer History Archives. Arxivat de l'original el 2 de novembre 2015. [Consulta: 3 agost 2013].
* ↑ Jose, Colin. American Soccer League, 1921–1931. The Scarecrow Press, 1998. ISBN 0-8108-3429-4.
# Els Verds - Esquerra Ecologista del País Valencià

Els Verds - Esquerra Ecologista del País Valencià va ser un partit polític valencià, un dels tres creadors de la Coalició Compromís.

## Història

Va ser fundat l'any 2004 després que un grup de militants d'Els Verds del País Valencià, encapçalats per l'aleshores diputat a les Corts Valencianes dins del grup de L'Entesa Carles Arnal, es posicionaren en contra de l'acord preelectoral amb el PSOE. És un partit ecologista i progressista d'esquerres.
A les eleccions a les Corts Valencianes de 2007 s'integrà a la coalició d'esquerres i nacionalista del Compromís pel País Valencià, disputant amb Els Verds del País Valencià i el seu líder, el també exdiputat, Joan Francesc Peris, la "quota verda" a l'hora de confeccionar les llistes electorals. Disputa que finalment guanyaria Peris.
Amb la crisi de la coalició electoral, Els Verds-Esquerra Ecologista s'alinea amb el Bloc Nacionalista Valencià i Iniciativa del Poble Valencià, amb qui es coalitzaria per tal de concórrer a les eleccions generals espanyoles de 2008, sota la marca Bloc-Iniciativa-Verds.
En maig de 2010 el partit va decidir integrar-se a la Coalició Compromís junt al Bloc Nacionalista Valencià i Iniciativa del Poble Valencià per presentar-se a les eleccions a les Corts Valencianes de 2011, en la qual va obtindre un diputat a les Corts Valencianes, Juan Ponce.
L'Octubre de 2014 el partit es fusionà amb Equo País Valencià per impulsar una nova formació política amb el nom de Verds Equo.

## Referències

* ↑ MACEDA, V. Tants Verds com gira-sols, publicat a El Temps el 15 de desembre de 2006 (consultat a ANNA notícies el 22/03/2009)
* ↑ GARCÍA, J.L.Els Verds donen per fet que seran la marca ecologista del pacte EU-Bloc, publicat a Levante-EMV el 25 de juliol de 2006. (Consultat el 26/03/2009)
* ↑ ARNAL,C. crisi del Compromís, article d'opinió del líder d'Els Verds-EE publicat a ANNA Notícies el 4 d'agost de 2007. (Consultat el 26/03/2009)
* ↑ Iniciativa i Projecte Obert, els Verds i el Bloc arriben a principi d'acord per a concórrer en coalició a les generals Arxivat 2022-10-06 a Wayback Machine., publicat a ANNA Notícies l'11 de gener de 2008. (Consultat el 22/03/2009)
* ↑ , Naix la nova formació Verds Equo [La Veu del País Valencià] del 20 d'octubre de 2014.

## Enllaços externs

* Els Verds - Esquerra Ecologista del País Valencià - Lloc web oficial
# Circumscripcions electorals de Luxemburg

Una circumscripció legislativa és una circumscripció electoral multi-membre que elegeix representants (diputats) per al poder legislatiu unicameral nacional luxemburguès, la Cambra de Diputats.
La llei electoral a Luxemburg ve dictada pels articles 51, 52, i 53 de la constitució. El nombre de diputats són seixanta, i les fronteres del circumscripcions estan basadesen fronteres administratives, cantonals. Com a resultat, el circumscripcions haver-hi molt diferint poblacions, així que cadascú elegeix un nombre diferent d'ajudants, dependent a la participació de la població nacional.
El sufragi és universal i obligatori entre els ciutadans residents adults no desqualificat d'una altra manera. El sistema electoral de Luxemburg és una forma del sistema Hagenbach-Bischoff (una variant de la regla D'Hondt), el qual destina escons a llistes de partit per la proporció dels vots que va guanyar en cada circumscripció. En el sistema luxemburguès, cada ciutadà pot votar per tants candidats com hi ha diputats electes d'aquesta circumscripció. Com a resultat, el vot popular nacional no té cap importància, mentre reflecteix només el nombre dels vots emesos, i no el nombre de votants o el nombre de diputats que es van escollir.

## Circumscripcions

* Centre: inclou els cantons de Luxemburg i Mersch, ambdós del cantó Luxemburg. El 2005, el centre tenia una població estimada de 151.166 habitants que trien 21 diputats.
* Est: és confrontant amb el districte de Grevenmacher, i inclou els cantons d'Echternach, Grevenmacher i Remich. El 2005, el centre tenia una població estimada de 53.842 habitants que trien 7 diputats.
* Nord: és confrontant amb el districte de Diekirch, i inclou els cantons de Clervaux, Diekirch, Redange, Vianden, i Wiltz. El 2005, el centre tenia una població estimada de 70.826 habitants que trien 9 diputats.
* Sud: inclou els cantons de Capellen i Esch-sur-Alzette, ambdós del cantó Luxemburg. El 2005, el centre tenia una població estimada de 184.256 habitants que trien 23 diputats.

## Vegeu també

* Grevenmacher (circumscripció de la Cambra de Diputats de Luxemburg)

## Referències

* ↑ (francès) Constitution et droits de l'homme Arxivat 2008-02-16 a Wayback Machine.. 25 November 2004.
* ↑ Constitution, Article 51(3).
* ↑ Constitution, Article 51(6).
* ↑ Council of State, 15 July 1993.
* ↑ Constitution, Articles 52(1), 52(2).